
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 242
                                                               27 noiembrie 2025
privind trecerea unui bun din domeniul public în domeniul privat al Municipiului Sighișoara, în vederea punerii în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.270/01.08.2025
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 35.292/10.11.2025 și la Consiliul Local Sighișoara cu nr. 36.612/20.11.2025, de referatul de aprobare, înregistrat cu nr. 35.294/10.11.2025, al Primarului municipiului, în calitate de inițiator, calitate conferită de prevederile art. 136 alin. (1), coroborat cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Decizia Comisiei Speciale de Retrocedare a unor bunuri imobile care au aparținut cultelor religioase din România cu nr. 11.270/01.08.2025, prin care s-a dispus retrocedarea imobilului „Cămin cultural – Hetiur”, situat în satul Hetiur nr. 244, municipiul Sighișoara, județul Mureș, către Parohia Evanghelică C.A. Hetiur, cu menținerea afectațiunii de interes public de cultură pentru o perioadă de zece ani, în temeiul art. 45 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate abuziv în perioada regimului comunist din România, precum și Adresa cu nr. 900/C/01.09.2025, transmisă de Guvernul României – Comisia Specială de Retrocedare a unor bunuri imobile care au aparținut cultelor religioase din România;

Ținând seama de faptul că imobilul figurează la poziția 14 din Anexa nr. 4 – Inventarul bunurilor care aparțin domeniului public al municipiului Sighișoara, anexă la Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, ca bun aparținând domeniului public al Municipiului Sighișoara; 

Luând în considerare prevederile art. 1 alin. (7) din Ordonanța de Urgență a Guvernului nr. 94/2000 privind retrocedarea unor bunuri imobile care au aparținut cultelor religioase din România, republicată, cu modificările și completările ulterioare, care stabilește obligația scoaterii imobilului din domeniul public al unității administrativ - teritoriale, precum și dispozițiile art. 361 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, cu referire la trecerea bunurilor din domeniul public în domeniul privat al aceluiași titular al dreptului de proprietate;

Având în vedere prevederile Hotărârii Guvernului nr. 1.094/2005, prin care au fost aprobate Normele metodologice de aplicare a Ordonanței de Urgență a Guvernului nr. 94/2000, cu referire la art. 8 din ordonanța de urgență;

Având în vedere că pentru punerea în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.270/01.08.2025 se impune trecerea din domeniul public în domeniul privat al Municipiului Sighișoara a bunului imobil „Cămin cultural – Hetiur”, situat în satul Hetiur nr. 244, identificat la poziția 14 din Anexa nr. 4 – Inventarul bunurilor care aparțin domeniului public al municipiului Sighișoara, anexă la Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, bunul urmând a-și menține afectațiunea de interes public de cultură, pe o perioadă de 10 ani de la data emiterii acestei decizii;

Luând în considerare prevederile art. 45 alin. (4) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 35.298/10.11.2025, prin care se propune trecerea unui bun din domeniul public în domeniul privat al Municipiului Sighișoara, în vederea punerii în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.270/01.08.2025;
Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (2) lit. ,,c” și alin. (14), art. 139 alin. (1) și alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                        H O T Ă R Ă Ş T E:
Art. 1. Se aprobă trecerea din domeniul public în domeniul privat al Municipiului Sighișoara a bunului imobil „Cămin cultural – Hetiur”, situat în satul Hetiur nr. 244, identificat la poziția 14 din Anexa nr. 4 – Inventarul bunurilor care aparțin domeniului public al municipiului Sighișoara, anexă la Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, pentru punerea în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.270/01.08.2025.

Art. 2. (1) Municipiul Sighișoara, în calitate de fost deținător al imobilului „Cămin cultural – Hetiur”, situat în satul Hetiur nr. 244, nu își manifestă interesul de a menține afectațiunea culturală a imobilului amintit, prevăzută la articolul 45 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările și completările ulterioare. 

(2) Pentru bunul imobil „Cămin cultural – Hetiur”, situat în satul Hetiur nr. 244, se va menține afectațiunea de interes public de cultură pe o perioadă de 10 ani de la data emiterii Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.270/01.08.2025, obligație ce îi incumbă titularului dreptului de proprietate.

Art. 3. Date fiind prevederile art. 1 din prezenta, inventarul bunurilor care alcătuiesc domeniul public al Municipiului Sighișoara se modifică în mod corespunzător, ținând cont și de efectele Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.270/01.08.2025, prin care s-a dispus retrocedarea imobilului „Cămin cultural – Hetiur”, situat în satul Hetiur nr. 244, municipiul Sighișoara, județul Mureș, către Parohia Evanghelică C.A. Hetiur. 

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Compartimentul Impozite și Taxe – Serviciul Impozite, Taxe și Executare Creanțe – Direcția Economică  din cadrul Municipiului Sighișoara și Parohia Evanghelică C.A. Hetiur. 

Art. 5. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet a instituției, la adresa www.primariasighisoara.ro.

PREŞEDINTE DE ŞEDINŢĂ,
  

     Călugăr Andrei - Robert                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;
  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef;
  1 ex. Parohia Evanghelică C.A. Hetiur. 
14 ex.  

B.A.

	Adoptarea hotărârii s-a făcut cu majoritate
□ simplă         □ absolută

	…./…./….

	…./…./….

	…./…./….
	

	Hotărârea devine obligatorie sau produce efecte juridice, după caz
	…./…./….
	


